ועדת החוקה, חוק ומשפט, כנסת 16, פרוטוקול מספר 176, 2004-02-24 12:15

מיכאל איתן: אני מתכבד לפתוח את ישיבת ועדת החוקה, חוק ומשפט, בנושא:

מיכאל איתן: תקנות העבירות המינהליות (קנס מינהלי – עמותות), התשס"ד-2003.

מיכאל איתן: אני מבין שהפיכה לעבירות מינהליות זה משהו באופנה עכשיו.

יפעת רווה: בהחלט.

יפעת רווה: אנחנו פנינו למשרדים ואמרנו שכיוון שיש עומס רב בתביעות בבתי-המשפט על כל מיני דברים שלא חייבים להגיע לבתי-משפט, המגמה שלנו היא לעודד, כמה שיותר, אכיפה בדרך של עבירות מינהליות, ויש משרדים שנענים לזה.

קרן ויינשל: הפעם זה על עבירות של עמותות.

מיכאל איתן: עמותות זה דבר שחביב עלי.

קרן ויינשל: אלה לא העבירות החביבות עליך, אלה עבירות של דיווח לרשם.

מיכאל איתן: גם זה חשוב.

מיכאל איתן: חבל שלא מקפידים על זה יותר.

יפעת רווה: המטרה של הפיכה לעבירות מינהליות היא להגברה של האכיפה.

יפעת רווה: יכול להיות שזה יסייע לאכיפה טובה יותר של עבירות של ניהול פנקס חברים, עבירות של קיום אסיפה כללית, רישום פרוטוקול ודברים מהסוג הזה, שזה בעצם ניהול תקין של עמותות.

מיכאל איתן: מי משלם את הכסף?

אביטל שרייבר: מי שפעל שלא כדין מטעם עמותה, תלוי באיזו עבירה, לרוב זה חברי ועד שיודעים.

מיכאל איתן: הם צריכים לשלם את זה מכיסם או שהם ישלמו מקופת העמותה?

אביטל שרייבר: מכיסם.

אביטל שרייבר: הקנס מוטל על מי שעבר את העבירה.

מיכאל איתן: האם העמותה תפצה אותם?

אביטל שרייבר: לדעתי, אפשר להטיל גם על העמותה במקרים מסוימים.

מיכאל איתן: לא רציתי להטיל על העמותה.

יפעת רווה: אסור לשלם קנס של אדם אחר.

יפעת רווה: אם זה מוטל על העמותה, זה מוטל על העמותה, אבל אם זה מוטל על אדם, אסור לעמותה לשלם.

אביטל שרייבר: אסור לו לדרוש מהעמותה החזר.

אביטל שרייבר: המטרה שלנו היא להטיל את זה על האנשים שהם לא בסדר, כדי שהעמותה תוכל להמשיך להתקיים בצורה תקינה.

מיכאל איתן: חבר הכנסת אליעזר כהן, יש כאן כמה עבירות שקשורות בניהול עמותות.

מיכאל איתן: היום, העמותה שעוברת עבירה, צריך להגיש נגדה משפט, וזה סיפור, ויש אלפי עבירות כאלה, ואף אחד לא עושה אתן כלום.

מיכאל איתן: עכשיו הם מציעים שיהיו רפורטים.

אליעזר כהן: ראיתי, וזה מקובל עלי.

קרן ויינשל: זה היה בעניין הצו, ועכשיו התקנות.

מיכאל איתן: מי בעד התקנות?

מיכאל איתן: בעד – פה אחד תקנות העבירות המינהליות (קנס מינהלי – עמותות), התשס"ד-2003 אושרו פה אחד.

מיכאל איתן: התקנות אושרו פה אחד.

מיכאל איתן: תודה רבה.